Diari Oficial de la Generalitat Valenciana


Sumari del DOGV 7236, del 18-03-2014 (2014/2136)

Notificació de la sentència dictada en el procediment de divorci contenciós número 75/2011.
-------------------------------------------------------------------------------------------

### Dades del document

Número de DOGV
:   7236

Data del DOGV
:   18-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2136


Organisme emissor
:   Jutjat de Violencia Sobre la Dona Número 1 d'Elx

Tipus de document
:   Edicte

Notificació de la sentència dictada en el procediment de divorci contenciós número 75/2011. [2014/2136]  
  
Divorci contenciós 000075/2011-5  
José Carlos Sánchez Alfonso, secretari judicial del Jutjat de Violència sobre la Dona número 1 d'Elx, assumptes civils, faig saber que en virtut del que es mana en les actuacions esmentades, i de conformitat amb el que disposen els articles 156.4 i 164 de la Llei d'Enjudiciament Civil, s'ha ordenat notificar per edictes la sentència de data 10 de gener de 2014, dictada en esta causa civil, a José Gaspar Miralles Boix, que actualment es troba en parador desconegut, i que, literalment, és com seguix:  
  
«Sentència número 1/2014  
Elx, 10 de gener de 2014  
Ana María Martínez Blázquez, magistrada jutgessa titular del Jutjat de Violència sobre la Dona número 1 d'Elx i partit, he vist les actuacions de procediment de divorci, seguides davant d'este jutjat amb el número 75/2011, promogudes per la procuradora dels tribunals Margarita García Vicente, que actua en nom i representació d'Asunción Pilar Gil Urban, defesa per la lletrada María Concepció Birlanga Trigueros, contra José Gaspar Miralles Boix, en situació processal de rebel·lia, i amb la intervenció del ministeri fiscal.  
Dispositiva  
Estime parcialment la demanda interposada per la procuradora dels tribunals Margarita García Vicente, que actua en nom i representació d'Asunción Pilar Gil Urban, contra José Gaspar Miralles Boix, i declare la dissolució, per divorci, del matrimoni format per ambdós, contret a Elx el dia 24 d'abril de 1987, amb els efectes legals, i dispose com a mesures civils definitives les següents:  
1. Atribuïsc a Asunción Pilar la guarda i custòdia de la filla menor R. M.  
2. Sobre el règim de relació entre pare i filla, s'han d'ajustar al que acorden de mutu acord.  
3. Dispose fixar, en concepte de pensió alimentària per a la filla menor i a càrrec del pare José Gaspar Miralles, la suma mensual de 600 euros, fins que la filla assolisca la independència econòmica, quantitat que haurà de pagar per mesos anticipats a Asunción Pilar Urban per mitjà de l'ingrés en el compte bancari que esta designe, dins dels cinc primers dies de cada mes, i que s'actualitzarà anualment conforme a l'índex de preus de consum fixat per l'Institut Nacional d'Estadística o organisme que el substituïsca, amb el requeriment a Asunción Pilar per a indicar al Jutjat el número d'este compte bancari. Els gastos extraordinaris de la filla menor seran sufragats a mitges per ambdós cònjuges.  
  
Tot això sense fer una imposició expressa a cap de les parts quant a les costes causades en esta instància.  
I una vegada siga ferma, expediu el despatx corresponent al Registre Civil de la ciutat d'Elx perquè l'anoten al marge en la inscripció de matrimoni.  
Notifiqueu a les parts esta resolució, amb l'advertiment que s'hi pot interposar un recurs d'apel·lació en el termini dels 20 dies següents al de la notificació, en el qual cal indicar els pronunciaments de la resolució que s'impugnen, tot això per a l'Audiència Provincial d'Alacant.  
Esta és la meua sentència, que s'inserirà en el llibre únic de sentències i interlocutòries definitives d'este jutjat, i de la qual es portarà un certificat literal a la causa, que, jutjant en primera instància, pronuncie, mane i firme.  
Publicació: la sentència anterior va ser llegida i publicada per la jutgessa que la va dictar, mentre celebrava audiència pública el dia de la seua data; en done fe.»  
  
I perquè valga de notificació de sentència de forma deguda al demandat, José Gaspar Miralles Boix, que actualment es troba en parador desconegut, espedisc este edicte a fi que es publique en el Diari Oficial de la Comunitat Valenciana, que firme i segelle.  
  
  
Elx, 10 de març de 2014.- El secretari judicial: José Carlos Sánchez Alfonso.